**KAUNO R. LAPIŲ PAGRINDINĖS MOKYKLOS 2022 m. VIDAUS ĮSIVERTINIMAS**

2022 m. mokyklos veiklos įsivertinimo tikslas buvo įsivertinti, kaip pavyko įgyvendinti veiklos plane iškeltus uždavinius, nustatyti, kaip pavyko patobulinti pasirinktą veiklos sritį (2.3.1. savivaldumas mokantis), (pasimatuoti, kaip sekasi įgyvendinti “Kokybės krepšelio“ projekte išsikeltus uždavinius), taip pat išsiaiškinti stipriąsias ir silpnąsias sritis ir numatyti tobulintinas sritis kitiems metams.

2021-2022 m.m. pasirinkta tobulinti sritis buvo 2.3.1. Savivaldumas mokantis. Įsivertinimo metu nustatyta, kad pasiekta žymių pokyčių šioje srityje. Savo pažangą fiksuojančių ir analizuojančių mokinių skaičius padidėjo 20 proc. – nuo 50 proc. iki 70 proc. Net 40 proc. padaugėjo klasių vadovų ir mokytojų, kurie laikėsi vieningų susitarimų bei individualios pažangos fiksavimo ir analizavimo tvarkos. Tam įtakos turėjo iš projekto „Kokybės krepšelis“ lėšų organizuoti mokymai „Mokinio individualios pažangos stebėsena, fiksavimas ir į(si)vertinimas“. 40 val. mokymus išklausė 100 proc. mokytojų. Remiantis seminaro medžiaga 1-4 ir 5-10 klasių mokiniams parengtos individualios pažangos įsivertinimo formos. 70 proc. mokinių, auklėtojų padedami, išsikėlė ir susiformavo tikslus mokslo metams ir sistemingai pildė bei aptarė su tėvais ir klasių vadovais individualią pažangą.

Remiantis 2022 m. atlikto įsivertinimo duomenimis, nustatytos šios stipriosios mokyklos veiklos sritys: 2.3.2. Ugdymasis mokyklos gyvenimu, 3.1.1. Įranga ir priemonės, 3.2.1. Mokymasis ne mokykloje.

Rodiklis 2.3.2. Ugdymasis mokyklos gyvenimu. Tėvų ir mokinių apklausos rodo, kad mokykla atlieka svarbų vaidmenį kuriant pozityvaus vaikų, paauglių, jaunuolių gyvenimo idėjas ir jį užpildo prasmingomis veiklomis.

 Mokykloje organizuojama įvairių įdomių renginių: projektų, akcijų, išvykų, parodų. Į juos įtraukiamos mokinių šeimos ir vietos bendruomenė. Iš „Kokybės krepšelio“ ir mokymui skirtų lėšų organizuota 30 edukacinių išvykų „Lietuva – mano mokykla“. 90 proc. išvykų sietos su konkretaus ugdymo turinio įsisavinimu.

Siekiant labiau sudominti gamtos mokslais, pradėtos organizuoti ir toliau vykdomos tęstinės integruotos projektinės STEAM veiklos. Plėtotas mokinių patyriminis ugdymas, organizuojant gamtamokslines veiklas. Suorganizuoti 3 nauji gamtamoksliai renginiai „Tyrėjų naktis“, „Tiriamųjų darbų konferencija“, „STEAM dienos“. Kad socialiniai mokslai būtų patrauklesni ir įdomesni, pamokos vestos kitose erdvėse, taikant patyriminio ugdymo metodus.

Rodiklis 3.1.1. Įranga ir priemonės. Ugdymo procese naudojama įranga ir priemonės atitinka šiuolaikinius ugdymo reikalavimus ir pagal poreikį atnaujinamos. Iš „Kokybės krepšelio“ ir mokymui skirtų lėšų tobulintos skaitmeninės edukacinės aplinkos ir priemonės: įrengti du kabinetai su stacionaria IKT įranga. Įkurta 16 naujų darbo vietų. Įranga ir priemonės įvairios, skirtingos paskirties, atitinkančios dalyko turinį, poreikius ir mokinių amžių. Nupirkti 5 interaktyvūs ekranai kabinetams, mobiliųjų įrenginių vežimėliai su dėžutėmis, 2 informaciniai ekranai, 3D klasės įrangos komplektas, interaktyvios grindys. Įkurtas „Stalo žaidimų klubas“. Sudarytos papildomos sąlygos mokinių matematiniams gebėjimams ugdytis. Pagal „Kokybės krepšelio“ programą organizuoti mokymai mokytojams ir mokiniams savanoriams „Matematika ir stalo žaidimai“. 80 proc. mokytojų kėlė kvalifikaciją pagal „Kokybės krepšelio“ programą „Skaitmeninio turinio panaudojimas ugdyme“. 90 proc. pradinių klasių mokinių dalyvauja papildomose veiklose, skirtose matematikai. Neformaliojo švietimo valandos, skirtos matematikai, išaugo 50 proc. 100 proc. mokytojų ir mokytojų nupirktos EDUKA licencijos, ši platforma suteikia galimybes diferencijuoti ugdymo turinį ir kiekybiškai, ir kokybiškai. Šios priemonės padėjo pasiekti geresnių akademinių rezultatų. Padaugėjo nuo 52 proc. iki 54 proc. pagrindiniu lygmeniu besimokančių 5-8 kl. mokinių. Nebuvo palikta kartoti kurso nė vieno 1-4 klasių mokinio. Aštuntokų NMPP 2022 m. rezultatai aukštesni už 2021 m. rezultatus: plg.: 2022 m. matematika 65,8 proc., 2021 m. 60 proc., 2022 m. skaitymas 80 proc., 2021 m. 60 proc. Aštuntokų metinių lietuvių kalbos pažymių vidurkiai padidėjo nuo 6 iki 6,5, matematikos nuo 6,6 iki 6,7. Pasiekta puikių laimėjimų respublikos ir rajono konkursuose bei olimpiadose. Kauno r. 7-9 ir 5-6 klasių istorijos olimpiadoje ir 5-8 klasių lietuvių kalbos olimpiadoje 8 klasių grupėje užimtos II vietos, 3 kl. konkurse „Įdomioji matematika“ laimėta III vieta. Mokiniai labai aktyviai dalyvavo „Olimpio“ ir „Kings“ rudens ir pavasario sesijoje, pasiekta puikių rezultatų iš matematikos, informatikos, anglų kalbos.

Pagerėjo pagalbos teikimas SUP mokiniams. Įrengtas naujas sensorinis kambarys, padedantis nusiraminti ir atsipalaiduoti, kad vaikas galėtų toliau dalyvauti ugdymo procese. Vyko 50 užsiėmimų 1-4 kl. mokiniams, juose dalyvavo 8 elgesio ir emocijų sutrikimų turintys mokiniai.

Rodiklis 3.2.1. Mokymasis ne mokykloje. Mokymas(is) vyksta ne mokykloje ˗ gamtoje, kultūros įstaigose, organizuojamas realaus pasaulio pažinimas už mokyklos ribų esančiose aplinkose. Iš „Kokybės krepšelio“ ir mokymui skirtų lėšų organizuota 30 edukacinių išvykų „Lietuva – mano mokykla“. 90 proc. išvykų sietos su konkretaus ugdymo turinio įsisavinimu. Iš „Kokybės krepšelio lėšų“ 2022 m. organizuoti komandos formavimo kursai „Išgyvenimo žygis“. 7-10 klasių mokiniai dalyvavo baidarių žygyje Dubysos upe, 5-6 klasių mokiniai ˗ Neries upe. Taip ugdymo turinys aktualizuojamas, mokiniams suteikiama galimybė įgyti įvairesnės patirties, būti mokomiems įvairesnių žmonių ir susieti mokymąsi su savo interesais. Efektyviai naudojamos Kultūros paso lėšos. Šių priemonių dėka įsivertinimo rodiklis „asmenybės tapsmas“ iš antro lygio pakilo į trečią.

Remiantis 2022 m. atlikto įsivertinimo duomenimis, nustatytos šios silpnosios mokyklos veiklos sritys: 4.2.1. Veikimas kartu, 2.2.2.Ugdymo(si) organizavimas, 2.4.1. Vertinimas ugdymui.

Pasirinkta tobulinti 2023 m. sritis 4.2.1. Veikimas kartu. Kelis metus vykęs nuotolinis mokymas susilpnino kolegialius ryšius. Siekiama, kad mokytojai dalintųsi patirtimi, sumanymais, stebėdami kolegų pamokas. Bus organizuojamas kolegialus mokymasis pagal programą „Kolega-kolegai“, per metus mokytojai ves 1-2 atviras pamokas kolegoms pagal atnaujintas BP, 70 proc. pamokų bus organizuotos vadovaujantis šiuolaikinės pamokos paradigma. 70 proc. mokytojų stebės ir metodinėse grupėse aptars 1-2 kito kolegos vestas pamokas. Vestos atviros pamokos bus analizuojamos metodinėse grupėse pagal atnaujintą pamokos stebėsenos protokolą. Metodinėse grupėse bus kuriamas ir aptariamas pamokos plano pavyzdys pagal UTA. 25 proc. mokytojų dalyvaus NŠA organizuojamuose mokymuose, skirtuose UTA, dalyvavę sistemingai metodinėse grupėse dalinsis atnaujintų BP naujovėmis. Vieną kartą per metus bus organizuojamos „Sėkmės dirbtuvės“, 20% mokytojų dalinsis gerąja efektyvių metodų taikymo pamokose patirtimi.